# Azureus

### A Wikipédiából, a szabad lexikonból.

Azureus
Azureus 2.4.x.x képernyőkép MacOS alatt
Fejlesztő: | Aelitis
Legfrissebb stabil kiadás | 2.5.0.0 / 2006. szeptember.
OS: | platformfüggetlen
Kategória | BitTorrent kliens
Licenc: | GPL
Weboldal | azureus.sourceforge.net

Az Azureus egy Java programozási nyelven írt BitTorrent kliens. Nevét egy békafajtáról kapta (Dendrobates azureus), ez látható a logón is. Jelenleg Mac OS X, Microsoft Windows, Linux és Unix operációs rendszereken fut. Fejlesztése 2003 júniusában indult. A program lehetőséget ad a felhasználóknak arra, hogy torrenteket töltsenek le egy egyszerű grafikus felhasználói felületen keresztül. A program bőséges lehetőséget biztosít a beállítások terén, és számos információt megjelenít letöltés közben. A letöltési egységek, az ún. torrent-ek, jelenthetnek egy vagy több állományt is.

Letöltés közben a program az alábbiakat jeleníti meg:

- a letöltés alatt lévő fájl neve, mérete
- fájlszeletek darabszáma és érvényessége
- még hány darabra van szükség
- hány százaléka van letöltve a fájlnak
- információk a peerekről: fel- és letöltési sebesség, kliens, IP cím, port
- fel- és letöltési sebesség, hátralévő idő, tracker információk
- a teljes fel- és letöltési, illetve az átlagos bolysebesség

Mindezeken felül az Azureus más fájlcserélő kliensekhez hasonlóan lehetőséget biztosít a felhasználónak, hogy beállítsa a fel- és letöltés maximális sebességét. A hivatalos BitTorrent specifikáción túl számos bővítést támogat, pl. a kommunikáció titkosítását (protokoll titkosítás), és a peer cserét. Képes felderíteni peereket DHT-n keresztül (ez a Kademlián alapszik), ezzel a kommunikáció függetleníthető a trackerektől. Számos beépülő plugin elérhető hozzá, amikkel a program képességei széles határok között bővíthetők.

A programot sok kritika érte nagy erőforrásigénye (elsősorban CPU és memória) miatt. A probléma oka kisebb részben a Java virtuális gép használata, nagyobb részben a program összetettsége. A 2.4.0.0 verzió óta lefordítható GCJ-vel, így futtatható natív kódként is. Ezzel teljesen szabad szoftver lett – mivel ezzel a módszerrel már nem függ semmilyen zárt forráskódú virtuális géptől.

## [szerkesztés] Külső hivatkozások

A Wikimedia Commons tartalmaz Azureus témájú médiaállományokat.

- Az Azureus SourceForge oldala
- AzureusWiki

A lap eredeti címe "http://hu.wikipedia.org../../../a/z/u/Azureus.html"

Kategóriák: Szabad szoftverek | Fájlcsere

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Česky
- Dansk
- Deutsch
- Español
- Suomi
- Français
- עברית
- Italiano
- 日本語
- Kurdî / كوردي
- Nederlands
- Norsk (bokmål)
- Polski
- Português
- Русский
- Svenska
- ไทย
- Türkçe
- Tiếng Việt
- 中文